«Windows 10» vidē jau ir iekļauti rīki VPN izveidei.
Vispirms jāatver datora iestatījumi. Tā kā šajā datorā ir instalēts «Open Shell», uzklikšķinot uz sākuma pogas, tiek atvērta programmatūras izvēlne, kas ir ļoti līdzīga «Windows 7» izvēlnei.
Jāizvēlas sadaļa „Tīkls un internets” (Network & Internet).
Kreisajā malā jāatrod „VPN”.
Jaunu VPN savienojumu izveido ar „VPN savienojuma pievienošana” (Add a VPN connection).
Kā VPN nodrošinātāju (VPN provider), jāizvēlas „Windows (iebūvētais)” (Windows (built-in)).
Savienojuma nosaukumu (Connection name) var izveidot kādu vēlas.
Servera nosaukums vai adrese (Server name or address) ir 5.179.0.66.
Tā kā tiek izmantots pasens VPN protokols, VPN tipu (VPN Type) labāk norādīt pašam. Jāizvēlas „Tunelēšanas divpunktu protokols” (Point to Point Tunneling Protocol (PPTP)).
Pierakstīšanās veids (Type of sign-in info) jāatstāj „Lietotājvārds un parole” (User name and password).
Līdz ar to galvenie parametri ir ir ievadīti, atliek tikai saglabāt uzklikšķinot uz pogas [Saglabāt] (Save).
Ir izveidots jauns VPN pieslēgums. Pievienoties var no šejienes, [..]
[..] vai arī no pieejamo tīklu saraksta.
Lai pieslēgtos, jāuzklikšķina uz [Izveidot savienojumu] (Connect) [..]
[..] un jāievada savs LUIS lietotājvārds un parole.
Savienojums sekmīgi izveidots.
Ja nepieciešams, VPN savienojumu varam pārtraukt.
Pieslēdzoties no jauna, netiek prasīts lietotājvārds un parole.
Ja tas nav vēlams, pārtraucot VPN savienojumu, lietotājvārds un parole jāizdzēš.
Lai izdzēstu, jāatver atkal datora iestatījumi un jāsameklē jaunveidotais VPN savienojums.
Izvēloties savienojumu, tiek piedāvātas [Papildus opcijas] (Advanced options), [..]
[..] kurās, savukārt, iespējams izēvelēties [Notīrīt pierakstīšanās informāciju] (Clear sign-in info).
Mēģinot no jauna izveidot savienojumu, jāparādās lietotājvārda un paroles ievadīšanas logam.
Ceru, ka šī pamācība bija noderīga. Paldies par uzmanību!